section_heading: Životopis
paragraph_text: Emil Pravdić rođen je 1939. godine u Belgiji, od oca Antuna i majke Ive Pravdić koji su rođeni u Tomislavgradu. 1947. godine roditelji su se kao povratnici vratili u domovinu i nastanili u gradu Osijeku. U Osijeku je završio osnovnu i srednju školu i 1960. godine odlazi u vojsku, a nakon povratka 1961. godine osniva obitelj, zapošljava se u «Elektroosijeku», (gdje je radio do 1967.) i upisuje izvanredni studij ekonomije. 1967. zapošljava se u trgovačkom poduzeću «Dilj», kasnije «Export-import» Osijek. Od 1975. godine zasniva radni odnos s firmom «Lesnina» iz Ljubljane, kao direktor poslovne jedinice Osijek. Od 1986. godine postavljen za direktora tržnica u Osijeku, gdje radi do početka Domovinskog rata, a nakon toga u mješovitom poduzeću «Lesnina» d.o.o. Osijek, kao direktor, sve do umirovljenja 30. prosinca 2001. godine.